275 



a nem nagyon erőteljes taraj vonalon tapadnak meg, mely az alsó áll- 

 kapocs testén az első zápfog alatt kezdődvén rézsútosan le- és hátrafelé 

 tart s a szögletnyújtvány alsó és hátsó szélével egyközüen fut a Ramus 

 külső oldalán, csaknem a szögletnyújtvány csúcsáig. Az utóbbinak 

 közelében a Portio profunda összeolvad a Poríio superficialis-szal s a 

 fogmedri nyújtvány külső felszínéhez simulva az alsó állkapocs külső 

 nyergében tapad a szögletnyújtvány belső oldalára, a hol egészen a 

 belső szárnyizomig (Pterygoideus iniemus) ereszkedik le (XXXIII. tábla, 

 3. rajz, mlp). A rostok lefutásának irányából kétségtelen, hogy miután 

 a felszines lemez az alsó állkapcsot előre tolta, az alaplemez az előre 

 nyúlt állkapcsot fölfelé húzza, vagyis az alsó metszőfogakat 

 a rágcsálás alkalmával a táplálékhoz vagy más 

 anyaghoz szorítja s ezáltal egyes részecskék 

 ki vésését eszközli, a midőn pedig a metszőfogak működése 

 szünetel, akkor az alaplemez összehúzódása alkalmával az alsó 

 zápfogak odacsapódnak a felsőkhöz, a mely művelet- 

 nek a táplálék összezúzásában van nagy fontossága. 



II. A belső rágóizom (M a s s éter mediali s). 



A belső rágóizom a járomív és az alsó állkapocs felső széle között 

 terül el s a Spalax-ía.]ókon voltaképen négy, elülről hátra egymás után 

 következő és körülbelül ugyanabban a síkban fekvő, többé-kevésbbé 

 elkülönült nyalábra tagozódik. Ezek a következők : 



1. Elülső nyaláb (Portio anterior ; XXXII. tábla, 5. rajz, mma 

 és mma x ). Ennek a hatalmas nyalábnak a rostjai két irányból, jelesen 

 az orrtövi lyuk és a szemgödör felől jönnek s két, csaknem egész lefutá- 

 sában különvált pamatot alkotnak, melyek azonban alul közös inban 

 végződnek. Az egyik (az elülső) pamat (mma) az orrtövi lyuk felső 

 széléről és egész belső faláról húsos rostokkal ered, azután a felső áll- 

 kapocs járomcsonti nyújtványának alsó ága alatt halad el ; a másik 

 (a hátulsó) pamat (mma^) a felső állcsont járomcsonti nyújtvány a felső 

 ágának (Ramus superior proc. zygom. ossis max.) hátsó szélén s alsó 

 ágának (Ramus inferior proc. zygom. ossis max.) belső szélén húsos 

 rostokkal ered. Mind a két pamat rostjai alul er'ős inban egye- 

 sülnek, mely az alsó zápfogak alatt, az alsó állkapocs külső oldalán 

 fekvő izomgödör külső szélén tapad meg. Hátsó szélén mindig meglevő 

 rés választja el a középső nyalábtól. Az egész nyaláb rostjai ugyan- 

 olyan rézsútos irányban tartanak lefelé és kissé hátrafelé, mint a külső 

 rágóizom alaplemezének a rostjai, tehát nyilván az a feladatuk, hogy 



18* 



